‏04 נובמבר 2019

‏‏ו' חשון תש"פ

לכבוד

חברי המשלחת לפולין והוריהם

שלום רב,

הנדון: חוזר לקראת המסע לפולין

בימים אלה אנו מצויים בשיאן של ההכנות לקראת המסע לפולין.   
למסע עתידים לצאת 118 תלמידים בשלושה אוטובוסים.   
למשלחת יתלוו 7 אנשי צוות מבית הספר, 3 מדריכים, רופא, מאבטחים ואנשי מנהלה.

אנא קראו בעיון את כל המידע המצורף. יש להחזיר אלינו את הטפסים הבאים עד יום רביעי ה- 23/10.

1. חתימה על התחייבות לפני יציאה למסע, חתום על ידי הורה ותלמיד (מופיע בסוף מסמך זה).
2. הצהרת בריאות חתומה ובמידה וקיימות הגבלות רפואיות יש לציין אותן ולהביא אישור מיוחד. (טופס שהועבר בנפרד, מצ"ב בשנית)
3. אישור חיסונים בדגש על חצבת.

**תכנית המסע:** מצורפת בזאת תכנית המסע כפי שאושרה ע"י מינהלת פולין ושירותי הביטחון.   
אנו כפופים להנחיות קב"ט משרד החינוך ושירותי הביטחון הכללי ולנהלי אבטחה מחמירים ביותר – לפיכך יתכנו שינויים במסלול.

|  |  |  |
| --- | --- | --- |
| תאריך | אתרים | הערות |
| 20.11 – יום ד' | המראה בשעה 21:00 בערב טיסה LOT160 | יציאה מרוכזת מהתיכון בשעה 17:00 אחה"צ  לינה במלון METROPOLO קראקוב |
| 21.11 – יום ה' | נחיתה בקראקוב בשעות הלילה  מרקובה – אנדרטת חסידי אומות עולם בורות ההריגה בזביליטובסקה גורה שליד טרנוב.  מפגש עם חסיד אומות עולם | לינה במלון METROPOLO קראקוב |
| 22.11 – יום ו' | אושוויץ 1  בירקנאו  קבלת שבת | לינה במלון METROPOLO קראקוב |
| 23.11 – יום שבת | קראקוב – גטו קראקוב  קזימיש  פלאשוב  נסיעה למלון בורשה | לינה במלון Radisson Blu Sobieski ורשה |
| 24.11 – יום א' | ישיבת חכמי לובלין  מאידנק | לינה במלון Radisson Blu Sobieski ורשה |
| 25.11 – יום ב' | טרבלינקה  סיור בגטו זלוטה ורשה  סיור בעיר העתיקה | לינה במלון Radisson Blu Sobieski ורשה |
| 26.11 – יום ג' | ביה"כ של טיקוצ'ין  יער לופוחובה  בית יאנוש קורצ'אק  מסלול הגבורה  ערב פולקלור | לינה במלון Radisson Blu Sobieski ורשה |
| 27.11 – יום ד' | גן החיות ורשה  ביה"ק של קילצה  ארוחת ערב וסיכום מסע  המראה מלובלין בשעה 00:55 הלילה | טיסה LOT 165  איסוף עצמאי ע"י ההורים |

\* **יתכנו שינויים במהלך המסע**.

**מס' דגשים לגבי המסלול:**

1. בביקור במחנה אושוויץ מקיימת כל קבוצה התייחדות בביתן היהודי. כאן ההזדמנות לבקש מכם ההורים, שמות בני משפחה שנספו בשואה כדי שבנכם/בתכם יוכלו להקריא את שמותיהם ולהדליק נר לזכרם. כמו כן רצוי שכל אחד יביא איתו כמה נרות זיכרון.

זהו אחד מרגעי השיא במסע.

1. על מנת לכבד אתרים קדושים, בתי כנסת ובתי קברות שבהם נבקר, על הבנים להצטייד בכיפות (או כיסוי ראש אחר – כובע) בתיק הקטן שלהם.

**הגעה**: התלמידים יגיעו **לשער הקדמי** של התיכון ביום ד' ה-20/11/19 בשעה **17:00 בדיוק!**

נצא בהסעה מאורגנת לשדה התעופה. **אין לאחר! לא נחכה למאחרים!**

**אין אפשרות להגיע לנתב"ג באופן עצמאי!**

ביום החזרה ההורים מתבקשים להגיע לאסוף את הילדים **בזמן** משדה התעופה.

**החזרה משדה התעופה באחריות ההורים.**

נא לוודא את מועד הנחיתה בארץ בטלפון: 03-9723333 או \*6663 או באתר נתב"ג.

**\*פרטי הטיסות ובתי המלון מופיעים בסוף המסמך לשימושכם.**

**ציוד:**

* בנובמבר יהיה בפולין קר וגשום, יש להצטייד במעיל טוב, גופיות חמות, גרביים תרמיות, סוודרים, כפפות, צעיף, כובע. כמו כן חשוב ביותר להביא מטריה מתקפלת.
* ביגוד – מומלץ להתלבש בשיטת "בצל" (גופיות, גטקעס, וכו').
* נא לדאוג לבגדים ראויים ומכבדים לאתרים בהם נבקר ונוחים להליכה ממושכת.
* חולצה לבנה לערב שבת.
* נעליים נוחות להליכה ואטומות למים.
* שעון מעורר.
* מספר נרות נשמה.
* תיק גב נוח (לסיורים במשך היום).
* נרתיק פנימי/פאוץ' בו יאוכסן הדרכון ורוב הכסף. שימו לב, ישנם אתרים **שלא** ניתן להכניס אליהם עם תיקי גב. **הכסף והדרכון תמיד באים איתנו!!!**
* העתק של הדרכון בתוך המזוודה, והעתק נוסף בתיק הגב.
* **משקלה של המזוודה לא יעלה על 20 ק"ג.!!! אסור להעלות טרולי למטוס.**

**תכולה של תיק הגב:**

* דרכון מאוחסן יחד עם רוב הכסף בנרתיק פנימי. **אין** להשאיר פריטים אלה במלון או באוטובוס – בכל בוקר יערך מסדר לבדיקת דרכונים!
* כיפה או כובע.
* נייר טואלט או טישו + מגבונים.
* זלוטי רצוי במטבעות או בשטרות קטנים.
* סוויטשירט המשלחת בימים שבהם יש טקסים (מידע ימסר בערב לפני).
* בקבוק מים ליום הראשון (במהלך המסע כל תלמיד יקבל בקבוק של 1.5 ליטר ליום).
* סנדוויצ'ים ללילה הראשון **– לא יהיה איפה לקנות**!
* תרמוס קטן למים חמים ול"מנה חמה" (החל מן היום השני).
* מספר נרות נשמה.
* חטיפים ואוכל – **במהלך המסע אין אפשרות לעצור ולרכוש מזון נוסף**.

עזרה ראשונה :

פלסטרים, תרופות נפוצות נגד כאבי ראש, בחילות וכו'.

מי שמשתמש בתרופות, משאפים או כל תכשיר רפואי אחר באופן קבוע ידאג להביא את הכמות הדרושה לכל התקופה.

מרכיבי משקפיים יש להצטייד בזוג חלופי.

מרכיבי עדשות מגע – לדאוג לכל החומרים המתאימים.

**מספר דגשים:**

1. כדאי לרשום על המזוודה את כתובת ושם המלון הראשון אליו אנחנו מגיעים. הדבר נועד להקל על מצב שבו מזוודה הולכת לאיבוד.

Hotel Metropolo By Golden Tulip

Orzechowa 11, 30-422 Kraków, פולין

[+48 12 448 36 36](https://www.google.com/search?q=goldentulipmetropolokrakow&rlz=1C1RLNS_iwIL755IL755&oq=goldentulipmetropolokrakow&aqs=chrome..69i57j0l5.1303j0j7&sourceid=chrome&ie=UTF-8)

Radisson Blu Sobieski Hotel Warsaw**‬**

TEL: 00 48 - 22- 579-10-10

1. **תיק היד עד – 8 ק"ג – לא טרולי!** מומלץ להכניס ציוד בסיסי ליום אחד - סט בגדים אחד ומברשת שינים למקרה שבו המזוודה הולכת לאיבוד.
2. עם ההגעה לבתי המלון או לאוטובוס יש לסרוק את השטח ולערוך מיד רשימה של פגמים (שברים, לכלוך, מסטיקים דבוקים, וילונות קרועים, וכד') ולהעביר לצוות. בתום השימוש, אם יתגלו פגמים שלא דיווחנו עליהם **מראש, נחויב לשאת בהוצאת תיקונם**.
3. את **המעיל והמטריה** יש לקחת איתנו ביום הטיסה. הנחיתה היא בשעה מאוחרת בלילה וקר.
4. רצוי להצטייד במעט זלוטי ובעיקר בכסף קטן עבור שירותים ציבוריים.

**התנהגות במסע**: אנו יוצאים כמשלחת, בה כל אחד מייצג בראש ובראשונה את עצמו אך גם את בית הספר ומדינת ישראל.

המסע לפולין הוא מסע לימודי שמטרתו להתחקות אחר הקהילות היהודיות שנכחדו, לסייר במחנות ההשמדה ולכבד את זכרם של ששת המיליונים שנספו בשואה.

על מנת להימנע מאי נעימות וכדי לתרום להצלחת המסע, התלמידים נדרשים להקפיד על הכללים הבאים:

1. **עמידה בלוח זמנים** כולל **השכמה באופן עצמאי**.
2. **התנהגות הולמת בבתי המלון**:
   1. אין להשתמש במיני בר, בערוצי תשלום בטלוויזיה, טלפון בחדר (שירותים אלה יקרים מאוד, ואתם תחויבו בהם).
   2. אין להזמין שרות חדרים ואין להזמין אוכל מחוץ למלון. **אין אישור ביטחוני לכך**!
   3. כניסה לחדרים עפ"י הנחיות ושמירה על שקט תוך כדי התחשבות באורחי המלון.
   4. שעת כיבוי אורות אינה בגדר המלצה, היא חלק מנהלי האבטחה המחמירים: אין להסתובב בין החדרים, לשהות בלובי וכד'.
   5. כל נזק שיגרם ישולם במלואו על ידי התלמיד!!
3. **חובה להגיע בכל בוקר לארוחת הבוקר ולהירשם אצל המורה המלווה לפני שמתיישבים לאכול.**
4. בחלק מהערבים יתקיימו שיחות ערב. **שיחות הערב הן חובה**, ויש להגיע בדיוק בזמן שנקבע.
5. התנהגות באוטובוסים:
   1. אין לעלות על האוטובוס ללא בדיקה מוקדמת של הקב"ט ורק לאחר הוראה מפורשת של המורים המלווים.
   2. יש לשמור על נקיון האוטובוס. בסוף כל יום, לפני הכניסה למלון, יבדק ניקיון האוטובוס.
   3. את המזוודות מעמיסים בבוקר. עד ההגעה למלון בערב אין אפשרות לפתוח את תא המטען בשל נסיבות ביטחוניות.
   4. **השירותים באוטובוס אינם לשימוש!**
6. **חל איסור מוחלט על הבאת, רכישה ושתיה של משקאות אלכוהוליים. תלמיד שימצא ברשותו אלכוהול או שישהה בחדר בו נמצא אלכוהול או במחיצת תלמידים ששותים אלכוהול יוחזר לארץ לפני תום המסע בליווי מורה, על חשבון הוריו.**
7. **חובה להישמע להוראות הקב"טים**.
8. **אין לעזוב את הקבוצה או לעבור אוטובוס**.
9. **אין לאכול** במחנות ובאתרים השונים. אין לשבת או להישען על מצבות וקברים.
10. העישון מותר **רק** במקומות המיועדים לכך, ובזמן שיאפשר זאת, **ובכל מקרה בכפוף לאישור מנהלת המשלחת והקב"ט**. אין להשאיר בדלים פזורים בשום מקום!

* **תלמיד שהתנהגותו לא תעמוד בתנאים המקובלים יושעה עם שובנו ארצה מלימודים ונפתח**

**בתהליך להפסקת לימודיו. במקרים חריגים נפעל להקדמת הטיסה של התלמיד ולימודיו יופסקו לאלתר (עלות הקדמת הטיסה תוטל על הורי התלמיד).**

תלמידים יקרים, אנו בטוחים כי תקפידו על שמירת הנהלים למען הצלחת המסע. אנחנו סומכים עליכם ומאמינים בכם.

**להלן פרטי המלונות (יתכנו שינויים):**

|  |  |  |  |  |  |  |
| --- | --- | --- | --- | --- | --- | --- |
| **מספר הטלפון** | | | **המלון** | **העיר** | **עד תאריך** | **מתאריך** |
| קידומת  הארץ | קידומת  העיר | מס'  הטלפון |
| 48 | 12 | [448 36 36](https://www.google.com/search?q=goldentulipmetropolokrakow&rlz=1C1RLNS_iwIL755IL755&oq=goldentulipmetropolokrakow&aqs=chrome..69i57j0l5.1303j0j7&sourceid=chrome&ie=UTF-8) | Hotel Metropolo By Golden Tulip | Krakow | 23.11 | 21.11 |
| 48 | 22 | 579-10-10 | Radisson Blu Sobieski Hotel | Warsaw | 27.11 | 23.11 |

**להלן פרטי הטיסות (יתכנו שינויים):**

|  |  |  |  |  |  |  |
| --- | --- | --- | --- | --- | --- | --- |
| **התאריך** | **מעיר** | **לעיר** | **חברת תעופה** | **מס' טיסה** | **שעת המראה** | **שעת נחיתה** |
| 20.11 | תל-אביב | קרקוב | לוט | 160 | 21:10 | 00:05 |
| 28.11 | לובלין | תל-אביב | לוט | 165 | 00:55 | 05:35 |

* **נחיתה ב-28.11 לפנות בוקר**

בברכת מסע מוצלח

קרן שיין מנהלת המשלחת

וצוות המסע לפולין

**\*\* יש לקרוא ולחתום בסוף**

**שם התלמיד: \_\_\_\_\_\_\_\_\_\_\_\_\_\_\_\_\_\_\_\_\_\_ כיתה: \_\_\_\_\_\_**

**ספח חוזר - המסע לפולין תש"ף**

לכבוד מנהל המשלחת, צוות המורים המלווים והמדריכים,

1. אני מאשר כי קראתי את חוזר המסע לפולין בעיון יחד עם הורי, והנני מתחייב למלא אחר כל הנאמר בו והבנתי את ההשלכות העלולות להיגרם במידה ולא אתנהג כפי שמצופה ממני.
2. הנני מאשר לבני/בתי להשתתף במשלחת לפולין תש"ף.
3. לא ידועה לי מגבלה בריאותית המונעת מבני/בתי להשתתף באיזושהי פעילות.
4. לבני/בתי יש מגבלה בריאותית המפורטת במכתב רצוף של רופא המשפחה המאשר את יציאת בני/בתי למסע.
5. אני מודע לכך שאם בני/בתי יהיו מעורבים באירוע חריג טרם יציאת המשלחת לפולין- תימנע יציאתו/ה למסע ודמי הביטול יחולו על ההורים.
6. אני מודע לכך שאם בני/בתי יהיו מעורבים באירוע חריג בפולין הדבר יגרור הרחקתו/ה מהמסע והחזרתו/ה לארץ באופן מיידי על חשבון ההורים.
7. הגדרת אירוע חריג הגורר ביטול יציאה או החזרה לארץ: קניית ו/או החזקת שתיית אלכוהול, הימורים, עזיבת המשלחת ללא אישור, ונדליזם, אלימות, אי קבלת מרות או כל פעולה הנוגדת את החוק הישראלי ו/או הפולני.

תאריך חתימה התלמיד שם ההורה חתימת ההורה

\_\_\_\_\_\_\_ \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_